Siku ya Usafi Duniani (kwa Kiingereza World Cleanup Day) ni siku ya kimataifa ambayo lengo lake ni kuiepusha dunia na matatizo yanayosababishwa na uchafu, ikiwemo uchafu wa baharini. Siku ya usafi duniani kwa mwaka 2020 ni tarehe 19 Septemba. Siku ya usafi huadhimishwa kwa watu kukusanya uchafu pamoja na kufagia, kazi ambazo hufanyika karibia kila mwaka kwa ajili ya utunzaji wa mazingira. Siku ya usafi duniani hufanyika karibia masaa ishirini na nne, na hufanyika Jumamosi ya tatu ya mwezi Septemba kila mwaka. Malengo ya siku hiyo ni kuhamasisha nyanja zote za jamii katika kuupiga vita uchafu na kushiriki katika matendo ya usafi kwa wote, akiwemo mtu mmojammoja, serikali, mashirika na asasi mbalimbali. Kuna mashirika na taasisi mbalimbali ambazo zinaandaa matamasha kwa ajili ya kuhamasisha watu kufanya usafi. Siku hii si siku ya kisiasa.. Siku ya usafi duniani ilizinduliwa 15 Septemba 2008,lakini inaendelea kuwa na mafanikio na juhudi za hapo awali za kuufikisha ulimwengu katika malengo. Lengo la Siku ya Usafi Duniani 2018 lilikuwa kuhusisha asilimia 5 ya idadi ya watu ulimwenguni (au takriban watu milioni 380). Wakati juhudi zilianguka chini ya lengo, Usafi duniani mwaka 2018 ilihamasisha watu milioni 18 ulimwenguni.